Аԥсны
Ажәабжьқәа Sputnik Аԥсны аҟны
Аҟәа хәыда-ԥсадатәи СПИД адиагностика мҩаԥыргеит
© Sputnik / Томас Тхайцук Акция по бесплатному обследованию на ВИЧ и гепатит
© Sputnik / Томас Тхайцук
Агәаҭарақәа мҩаԥыргон експресс-методла амобилтә лабораториаҿы.
АҞӘА, ԥхынҷкәын 1 – Sputnik, Бадраҟ Аҩӡба. Ареспубликатә диспансери Аҟәатәи ацентр "СПИД-и" хәыда-ԥсадатәи аекспресс-диагностика агепатитқәа В, С, ВИЧ-инфекциа ргәаҭаразы акциа еицымҩаԥыргеит.
Дарбанызаалак хәыда-ԥсадатәи акциа аҳәаақәа ирҭагӡаны хатәгәаԥхарала имҩаԥигоит игәабзиара аҭҵаара амобилтә лабораториаҿы агепатитқәа В, С, ВИЧ-инфекциа ргәаҭаразы. 20 минуҭ рылагьы ианализқәа рҭак иоуеит.
"Ауаа рхы иашьклаԥшуеит, ирыхьуа еилыркаар рҭахуп. Изҭаху дааины ихы гәеиҭар алшоит. Ҳмыругақәа зегьы зныктәи хархәароуп ирымоу. Зхы гәазҭаз ауаҩы иҭак аекспресс-методикала ирҭоит. Уаанӡа араионқәа рахьгьы ҳнеиуан, аха уажәы COVID-19 иахырҟьаны ҳамцеит", — лҳәеит адиспансер аҳақьым хада Наҭела Ҭопуриа.
Ари ашықәс азы ареспубликаҿ 60-ҩык ВИЧ рыдбалоуп. Ари ҵыԥхтәи ашықәс еиҳам. Зынӡа зықьҩык рҟынӡа ачымазара рымоуп ҳәа лҳәеит лара.
"Ахәышәқәа рзы проблема ҳамам, апациентцәа ианаамҭо ираҳҭоит. СПИД змоу ихы бзиан ибозар ауеит. ВИЧ – ари алагамҭоуп. Ачымазара анышьҭукааи ахы цәырнаго ианалагои 7-10 шықәса рыбжьалар ауеит. Иахьазы ВИЧ зыдбало апациентцәа акыр ақәра нырҵыр алшоит", - лҳәеит Ҭоԥуриа.
2 Жәабран 2016, 16:10
Андреи ихы акы адибалом, аха акциа шыҟаз аниаҳа днеиит ВИЧ, ма гепатит имоу имаму аилкааразы.
"Ҳцәа иалоу ҳаздырам. Убри азы амобилтә лабораториахь сааит. Аамҭа агом, арахь угәы арҭынчуеит", - иҳәеит иара.
СПИД иаҿагыланы ақәԥара адунеизегьтәи Амш раԥхьаӡа акәны иазгәарҭеит ауаа еиҳа инраҭбааны аинформациа рыҭаразы.
6 Ԥхынгәы 2021, 13:30